**Тақырыбы:** Тәуелсіздік жетістіктері

**Мақсаты:** Оқушыларға отанын сүюге, бірлікке, ел тарихын білуге, еліміздің мемлекеттік рәміздерін құрметтеуге бағыттау .

**Міндеті:** Отанымыздың байлығын қорғауға, елімізді өркендетуге өз үлестерін қосуға баулу.

**Көрнекілігі:** нақыл сөздер, суреттер, тарихи жылдар, шарлар

**Әдіс- тәсілі :** «Оқиғалар сөйлейді», топпен жұмыс, эссе жазу,

**Барысы:**

**Кіріспе**

 Сәлеметсіңдер ме, оқушылар! Біз үлкен әлемдік деңгейде өткен тарих көпірінен өттік. Аман-есен ел тыныштығында сендермен кездескеніме қуаныштымын.

 СOVID-19 пандемиясы біздің өміріміздің барлық аспектілеріне әсер етті және Қазақстандағы әрбір отбасының әдеттегі күн тәртібін өзгертті. Пандемиямен бірге жүретін денсаулыққа қауіп, карантин режимі бізді тағыда есейтті. Ең бастысы мектеп жағдайында қатаң ережені сақтауды ұсынамын.

 Бүгінде біз маска – бізді коронавирус инфекциясынан қорғайтын алдын-алу шарасы екенін түсінеміз. Сондықтан, бүгінде “пайдалы-зиян” тұрғысынан бағалай отырып, маска тағу міндетті екенін түсінуіміз керек.
 Жаңа оқу жылы құтты болсын. Бүгінгі сынып сағатымыздың тақырыбы «Тәуелсіздік жетістіктері». Ия, балалар біз бұл тақырып бойынша керемет дүниелер айта аламыз.

**Қызығушылығын ояту**

«Оқиғалар сөйлейді» әдісі арқылы оқушылар тарихи кезеңдерге тоқталады

|  |  |  |  |  |
| --- | --- | --- | --- | --- |
| **Қазақ хандығы** | **Жоңғар шапқыншылығы** | **Ресей патшалығы** | **Кеңес одағы** | **Тәуелсіз Қазақстан** |

 1465 жылы Керей мен Жәнібек хан қазіргі Шу өңірінде Қозыбасы деген жерде Қазақ хандығын құрды. Қазақ халқының хандық жүйеде мемлекет ретінде өмір сүру XIX ғасырдың бірінші жартысына дейін жалғасты. Осы кезеңнен бастап тәуелсіздік алған 1991 жылға дейін Қазақстан Ресей мен Кеңес Одағының құрамында болып келді. Қазіргі кезде Қазақстан Республикасының 60 пайыздан астамын қазақ ұлты құрайтыны бәрімізге аян.

 XX ғасырдың басында қазақ зиялылары бастаған ұлт-азаттық көтерілісті өрістетті.Ол тарихта «Алаш қозғалысы» деген атпен енді. «Алаш қозғалысына» ат салысқан азаматтар: Ә.Бөкейханов, А.Байтұрсынұлы, Х.Досмұхамедұлы, М.Дулатұлы, Ә.Ермеков, М.Тынышбаев, М.Шоқай т.б. ұлы қайраткерлер 1917 жылы шілде, желтоқсан айларында өткен жалпықазақ съездерінде «Алаш» партиясын және «Алаш автономиясын» құрды.

Өткен ғасырдың соңына қарай Кеңес өкіметі ыдырап, соның нәтижесінде 1991 жылы қазақ елі ғасырлар бойы аңсаған тәуелсіздікке қол жеткізді.1990 жылы 25 қазанда  Тәуелсіздік жөніндегі декларация қабылданды, ал 1991жылғы 16 желтоқсанында Қазақстан өз тәуелсіздігін жариялады.

**Негізгі бөлім**

**Мағынасын тану**

 Әр ұлт үшін тәуелсіз ел болу – ұлы арман. Дүниежүзінде алты мыңға жуық ұлттар мен ұлыстар бар екен. Солардың ішінде екі жүздей ұлт қана тәуелсіз мемлекет болып отыр.Сондықтан тәуелсіздік әрбір азаматқа қымбат болуы тиіс. Еліміз жерінін аумағы жағынан шамамен жетпісінші орындарда. Бұл халқымыздың дүниедегі үлкен ұлттардың бірі екендігін көрсетеді.

**«Біз Тәуелсіздікті ақылмен, ата-баба жолымен алдық деп ойлаймын» - деп елбасымыз Н.Ә.Назарбаев айтқандай,**1991 жыл – еліміздің Қазақстан деген атпен бүкіл әлемге алғаш қадам басқан жылы. Біздің тәуелсіздікке 30 жыл

1990 ж- Қазақстанның егемендігі туралы декларация қабылданды

1991 ж- Қазақстанның тәуелсіздігі жарияланды

1992 ж- Қазақстан Республикасының қарулы күштері құрылды

1992 ж- Қазақтың тұңғыш ғарышкері Тоқтар Әубәкіров ғарышқа ұшты

1993 ж- Ұлттық валюта енгізілді

1994 ж- Талғат Мұсабаев ғарышқа самғады

1995 ж- Конституция қабылданды

1996 ж- Мемлекетіміздің Гимн, елтаңба, туы қабылданды

1998 ж- Елордамыз Астанаға көшіріледі

1999 ж- Кезектен тыс президент сайлауы өтті

2000 ж- Мәдениетті қолдау жылы

2003 ж- Нұрсұлтан Назарбаевтың «Қазақстан - 2030» стартегиясы жарияланды

2005 ж- Президент қайта сайланды

2006 ж- Бәсекеге қабілетті елу елдің қатарына кіру стратегиясы қабылданды

2010 ж- «Жаңа он жылдық – жаңа экономикалық өрлеу- Қазақстанның жаңа мүмкіндіктері» жолдау жарияланды

2011ж- 7-ші қысқы Азияда ойындары

2015 ж – Айдын Айымбетов ғарышқа ұшты

2016ж – Тәуелсіздікке 25 жыл толды

2017ж – Универсиада өтті

2017ж – Экспо 2017 халықаралық көрмесі өтті

(Оқиғалар желісін тақтаға іліп , әр тарихи жылдың ерекшелігімен танысу, айту)

**Оқушыларға тапсырма**

І топ- Тәуелсіздік тәңірден келген тәтті сый! Ең керемет теңеулер жазу

ІІ топ – Ең жылы ұям-Қазақстан (Сурет салу)

ІІІ топ- Менің Қазақстаным! (Ең керемет ән!)

**Қорытынды**

 Тәуелсіздік жолында еліміз аз қиыншылық көрген жоқ. Тәуелсіздік ата-бабаларымыздың ежелден келе жатқан арманы. Халқымыздың бостандыққа ұмтылысының және өшпес қайсар рухының арқасында тәуелсіздікке қол жеткіздік. Бұл күнге жеткен ұмытылмас оқиғалар – ел бостандығын қорғау соғыстары мен ұлт-азаттық көтерілістердің тарихымызда өшпес өнеге, өлмес мұра ретінде сақталғаны да рас. Елдің біртұтастығы мен тыныштығын сақтауға хан-сұлтандар, батырлар, қарапайым халықтың өзі де жандарын пида еткені ғажап емес. Біз көп ұлтты , бір тілді, адал жүректі ауыл тұрғындарымыз.

**Эссе «Менің ауылымның айнасы-ол тыныштық»**

 «Бір әңгіме қозғашы ауыл жайлы,

Бұдан артық рахат табылмайды.

Бұлдырасын өткен күн сағымдай бір,

Бір әңгіме қозғашы ауыл жайлы»,– деп ақиық ақын Мұқағали Мақатаев жырлағандай, бүгінгі біздің тәуелсіздік жетістіктері ауылдан бастау алды десем қате болмас.

 Бүгінгі сынып сағатымыз Қазақстан Республикасының тәуелсіздік мерекесіне арналды. «Тәуелсіздік жетістіктері» сынып сағатымызда халқымыздың тәуелсіздікке жету жолындағы ерлік күресі мен қазіргі қазақстанның жетістіктерін ортаға салдық.

 Енді біздің тәуелсіздікке қосқан үлесіміз азамат болып қалыптасуымызда. Оқушылар, біздің сыныбымыздың мақтанышы Нұрқанат Әлижан Қазақстан Республикасының тәуелсіздік мерекесіне орай ұйымдастырылған республикалық бокс аймағында жетістікке жетіп, ел мақтанышы болып жатыр. Біз чемпион Әлижан үшін қатты қуанышты боламыз.Бұл оқиғада тәуелсіздік жетістігі.

 Нұрсұлтан Назарбаев «Әрбір елдің жадынамасында оның жаңа тарихының бастауы болған тағдыршешті таңдар болады. Біз үшін жаңа дәуірдің  арайлы таңы 1991 жылы 16 желтоқсанда атты. Сол күні әлем көгінде «Қазақстан Республикасы» - атты жаңа жұлдыз жарқырай туды», - дей келіп, халқымыз Тәуелсіздіктің мызғымас тұғырын бекітіп, МӘҢГІЛІК ЕЛ болуға бет бұрғанын атап өтті. Сол себепті қазақ елі мәңгі жасауы тиіс.Қазақ елінің төрінде елтаңбасы ілініп, көгінде көк  туымыз желбіреп, кең далада гимн шырқалып ойнағанда, менің халқымнан асқан бақытты ел бар ма? десеңші?! Еліміздің тыныштығы мен қауіпсіздігі көп ұлтты Қазақстан халқының жарастығы мен ынтымақтастығы Елбасымыздың жүргізіп отырған парасаты мен көреген саясатының жемісі деп білемін. Олай болса, Еліміздің келешегі, Қазақстанның болашағы өз қолымызды.Жаңғыру кезеңде  қазақ елі мәңгі жарқырай берсін!

**Хор : «Менің Елім»**